CELEX: 32020D1638
Language: ro
Date: 2020-11-05 00:00:00
Title: Decizia (UE) 2020/1638 a Consiliului din 5 noiembrie 2020 privind poziția care urmează să fie adoptată în numele Uniunii Europene în cadrul Consiliului internațional al cafelei

6.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 371/1
               
            
         DECIZIA (UE) 2020/1638 A CONSILIULUI
         din 5 noiembrie 2020
         privind poziția care urmează să fie adoptată în numele Uniunii Europene în cadrul Consiliului internațional al cafelei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul internațional privind cafeaua (AIC) a fost încheiat de Uniune prin Decizia 2008/579/CE a Consiliului (1) și a intrat în vigoare la 2 februarie 2011.
                  
               
                     (2)
                  
                  
                     În temeiul articolului 48 alineatul (1) din AIC, AIC rămâne în vigoare pentru o perioadă de zece ani de la data intrării sale în vigoare cu titlu provizoriu sau definitiv, cu excepția cazului în care este prelungit sau încetează în conformitate cu articolul menționat.
                  
               
                     (3)
                  
                  
                     Conform articolului 9 din AIC, Consiliul internațional al cafelei (CIC), în calitate de cea mai înaltă autoritate din cadrul Organizației Internaționale a Cafelei (OIC), este organismul responsabil pentru îndeplinirea tuturor funcțiilor necesare pentru aplicarea dispozițiilor AIC. În conformitate cu articolul 48 alineatul (3) din AIC, CIC poate decide să prelungească AIC pentru una sau mai multe perioade consecutive, fără ca acestea să depășească în total opt ani.
                  
               
                     (4)
                  
                  
                     La 11 septembrie 2020, în cadrul celei de a 127-a sesiuni a CIC, acesta a aprobat Rezoluția 471 de prelungire cu un an a AIC.
                  
               
                     (5)
                  
                  
                     Având în vedere importanța sectorului cafelei pentru o serie de state membre și pentru economia Uniunii, este în interesul Uniunii să poată participa la AIC până la intrarea în vigoare provizorie sau definitivă a unui nou acord.
                  
               
                     (6)
                  
                  
                     Este oportun să se stabilească poziția care urmează să fie adoptată în numele Uniunii în cadrul CIC, deoarece deciziile CIC privind prelungirea AIC au caracter obligatoriu pentru Uniune.
                  
               
                     (7)
                  
                  
                     În temeiul articolului 48 alineatul (3) din AIC, Uniunea s-ar putea opune deciziei CIC cu privire la prelungirea AIC înainte de expirarea acestuia,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul CIC este următoarea:
            
                        (a)
                     
                     
                        să nu se opună deciziei CIC de prelungire a AIC cu un an, astfel cum se prevede în Rezoluția 471, astfel cum a fost aprobată în cadrul celei de a 127-a sesiuni a CIC;
                     
                  
                        (b)
                     
                     
                        dacă este necesar, la următoarele sesiuni ale CIC, să voteze în favoarea prelungirii AIC pentru perioade care să nu depășească opt ani în total față de data expirării inițiale a AIC sau până la intrarea în vigoare provizorie sau definitivă a unui nou acord, oricare dintre acestea survine mai întâi.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 5 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 2008/579/CE a Consiliului din 16 iunie 2008 privind semnarea și încheierea, în numele Comunității Europene, a Acordului internațional privind cafeaua din 2007 (JO L 186, 15.7.2008, p. 12).